ติงประชามติกรีซตกมาตรฐาน-ลุ้นศาล รธน.ชี้ขาด
หลังกรีซกลายเป็นชาติพัฒนาแล้วประเทศแรกที่เบี้ยวหนี้ก้อนโตมูลค่า 1,500 ล้านยูโร ของกองทุนการเงินระหว่างประเทศ (ไอเอ็มเอฟ) และอาจไม่มี เงินจ่ายหนี้อีกก้อนมูลค่า 3,500 ล้านยูโร ของธนาคารกลางแห่งยุโรป (อีซีบี) ใน 20 ก.ค.นี้ด้วย และล่าสุดกรีซเตรียมทำประชามติว่าจะรับหรือไม่รับเงื่อนไขเข้มงวดของกลุ่มเจ้าหน้าที่นานาชาติแลกกับเงินช่วยเหลือก้อนใหม่เกือบ 30,000 ล้านยูโร ใน 5 ก.ค.นั้น,สำนักข่าวต่างประเทศรายงานถึงวิกฤติหนี้สินของกรีซ เมื่อ 3 ก.ค.ว่า เมื่อช่วงเวลาการรณรงค์ที่เข้มข้นในเรื่องประชามติว่าจะรับหรือไม่รับเงื่อนไขที่รวมทั้งให้ขึ้นภาษีและปรับลดเงินบำเหน็จบำนาญแลกเงินช่วยเหลือก้อนใหม่จากกลุ่มเจ้าหนี้นานาชาติ สิ้นสุดในวันเดียวกันนี้ ฝ่ายสนับสนุนและต่อต้านประชามติต่างมีแผนจัดชุมนุมแสดงพลังเพื่อโน้มน้าวคนที่ ยังลังเลไม่ตัดสินใจให้หันมาลงมติสนับสนุนฝ่ายตน,โดยคาดว่านายกรัฐมนตรีอเล็กซิส ทซิปราสของกรีซ จะขึ้นปราศรัยบนเวทีชุมนุมของฝ่ายสนับสนุนให้โหวตคว่ำ หรือโหวตโน ไม่รับเงื่อนไขฝ่ายเจ้าหนี้ซึ่งเป็นแนวทางที่นายทซิปราสอยากให้เกิดเพราะเชื่อว่าจะทำให้กรีซมีแต้มต่อในการเจรจาต่อรองเงื่อนไขกับเจ้าหนี้ได้ดีกว่า แม้เหล่าผู้นำสหภาพยุโรป (อียู) เตือนว่า การโหวต โน อาจทำให้กรีซต้องหลุดจากกลุ่มผู้ใช้เงินสกุลยูโร (ยูโรโซน) ซึ่งจะจัดที่จัตุรัสซินแท็กมา นอกอาคารรัฐสภาในกรุงเอเธนส์ ส่วนการชุมนุมของฝ่ายต่อต้านที่เห็นว่านายทซิปราส กำลังทำผิดพลาดและต้องการโหวตรับเงื่อนไขเจ้าหนี้ (โหวต เยส) จัดขึ้นใกล้โบราณสถาน พานาเธเนียน สเตเดียม สถานที่จัดมหกรรมกีฬาโอลิมปิกสมัยใหม่ครั้งแรกเมื่อปี พ.ศ.2439,อย่างไรก็ดี ผลสำรวจล่าสุดของสถาบันอัลโกของกรีซ พบว่า ผู้สนับสนุนให้รับเงื่อนไขเจ้าหนี้มีมากกว่าฝ่ายโหวตไม่รับ เป็นครั้งแรก อยู่ที่ 44.8% ต่อ 43.4% หลังชาวกรีซบางคนที่เคยเห็นด้วยกับนายทซิปราสได้หันมาอยู่ตรงข้ามหลังพบเห็นสถานการณ์จริง เช่น มีการควบคุมการกดเงินจากตู้เอทีเอ็มได้แค่วันละ 60 ยูโร (ประมาณ 2,280 บาท) ต่อวันแต่ก็มีโอกาสที่ประชามติจะถูกระงับเมื่อศาล สูงสุดของกรีซที่เรียกว่าสภาแห่งรัฐ เตรียมแถลงคำตัดสินใน 3 ก.ค.นี้ เช่นกันว่าประชามติชอบด้วยกฎหมายหรือขัดรัฐธรรมนูญหรือไม่ ขณะที่ สภาแห่งยุโรป องค์กรด้านสิทธิมนุษยชนของอียู ท้วงติงว่า ประชามติไม่ผ่านมาตรฐานสากล เพราะประชาชนมีเวลาตัดสินใจน้อยและคำถามก็ไม่ชัด.
เมื่อช่วงเวลาการรณรงค์ที่เข้มข้นในเรื่องประชามติว่าจะรับหรือไม่รับเงื่อนไขที่รวมทั้งให้ขึ้นภาษีและปรับลดเงินบำเหน็จบำนาญแลกเงินช่วยเหลือก้อนใหม่จากกลุ่มเจ้าหนี้นานาชาติ สิ้นสุดในวันเดียวกันนี้
ข่าวต่างประเทศ,ข่าว,กรีซ,ผิดชำระหนี้,ไอเอ็มเอฟ,ทำประชามติ,วิกฤติหนี้สินของกรีซ,อเล็กซิส ทซิปราส,โหวตคว่ำ,โหวตโน,ไม่รับเงื่อนไข